Warmlugballon val buite PretoriaFoto: Netcare 911 ŉ Warmlugballon het Saterdagoggend in Soshanguve, noord van Pretoria, neergestort. Paramedici van Netcare 911 is omstreeks 09:29 na die toneel naby die M44 in Soshanguve ontbied, het Shawn Herbst, woordvoerder van dié nooddiens, gesê. “Die warmlugballon het in ŉ veld langs ŉ busdepot te lande gekom.” Twee mense het ligte beserings opgedoen en hul toestand was stabiel toe hulle deur paramedici ondersoek is. “Die beseerdes is op die toneel gestabiliseer voor hulle na ŉ hospitaal geneem is vir verdere behandeling.” Die presiese omstandighede rakende die voorval is nog nie duidelik nie. Foto: Netcare 911